ฟินันซ่าชี้ยุโรปกดหุ้นแนะซบตราสารหนี้สั้น
บลจ.ฟินันซ่า มองปัญหาหนี้ยุโรปกดดันหุ้นไทย แนะลงทุนตราสารหนี้ 6 เดือน ชูผลตอบแทน 3.37% ต่อปี
29 พ.ค. 2555

บลจ.ฟินันซ่า มองปัญหาหนี้ยุโรปกดดันหุ้นไทย แนะลงทุนตราสารหนี้ 6 เดือน ชูผลตอบแทน 3.37% ต่อปี 
นายธีรพันธุ์ จิตตาลาน  กรรมการบริหารและประธานเจ้าหน้าที่บริหารบริษัทหลักทรัพย์จัดการกองทุน (บลจ.) ฟินันซ่า เปิดเผยว่า ปัญหาหนี้ยุโรปทำให้สินทรัพย์เสี่ยงยังไม่น่าสนใจในช่วงนี้และฉุดให้ดัชนีหุ้นไทยปรับตัวลดลงในช่วงที่ผ่านมา  แนะนำให้รอดูสถานการณ์ โดยลงทุนในตราสารหนี้ระยะสั้นเพื่อพักเงินไว้ก่อนเพื่อรอลงทุนเมื่อสถานการณ์คลายตัวลง 
บลจ.ฟินันซ่า เปิดขายกองทุนเปิดฟินันซ่าตราสารหนี้พลัส โรล โอเวอร์ 6เดือน3 (FAM FIPR 6M3) เสนอขายครั้งแรก (ไอพีโอ) ตั้งแต่ 25 พ.ค.-– 6 มิ.ย. 2555 ประมาณการผลตอบแทน 3.37% ต่อปีสำหรับการลงทุน 6 เดือนแรก  สามารถลงทุนขั้นต่ำเพียง 2,000 บาท  นักลงทุนสามารถซื้อกองทุนผ่านระบบอินเตอร์เนตได้ที่ศูนย์บริการเคทีซี ทัช 14 สาขา